หนูเป็นสาวประเภทสอง เทคฮอร์โมนแล้วมีอาการปวดหัวจี้ดๆที่ท้ายทอยค่ะ ขยับหัวไม่ค่อยได้เลยค่ะ ทุกครั้งจะปวดแบบนี้ตอนตื่นนอน เป็นบ่อยมากค่ะ บางครั้งเป็นทั้งวันเลย พึ่งเทคมา5เดือน มาเป็นช่วง2-3อาทิตย์ที่ผ่านมานี้ค่ะ เทคแบบเอนโดรคัว1/4เม็ด โปกีโนว่า1เม็ด อยากทราบว่าเป็นอันตรายมั้ยคะ เทคต่อไปจะเป็นอะไรมั้ย
สวัสดีค่ะAndocur มีตัวยา Cyproterone acetate ใช้ในผู้ป่วยมะเร็งต่อมลูกหมาก ลดความต้องการทางเพศในผู้ชาย ส่วนในผู้หญิงผมร่วง ผิวมัน สิวจากฮอร์โมน โดยยับยั้งฮอร์โมนเพศชาย จากการศึกษาพบว่าผลข้างเคียงที่มีในเพศชาย เช่น คัดตึงเต้านม พิษต่อตับ ผลิตอสุจิลดลง มะเร็งตับ ก้อนเลือดอุดตันภายในเส้นเลือด เกลือแร่ในร่างกายผิดปกติ ความดันโลหิตสูง การรับประทานยาควรอยู่ภายใต้การดูแลของแพทย์พร้อมทั้งตรวจติดตามผลการรักษาต่อเนื่องรวมทั้งเจาะตรวจเลือดค่ะอาการปวดหัวอาจเป็นหนึ่งในผลข้างเคียงจากการใช้ยาได้ค่ะ นอกจากนี้ยังอาจเกิดจากสาเหตุอื่น เช่น ปวดไมเกรน ปวดจากความเครียด แนะนำให้ไปพบแพทย์เพื่อตรวจเพิ่มเติมค่ะ